В 1918 година заминава за Швейцария, където за кратък период от време изпълнява функциите на ръководител на дипломатическата мисия на възстановената полска държава. След 11 ноември новият външен министър Игнаци Ян Падеревски го назначава шарже д'афер на Полша в Швейцария. През февруари 1919 година е част от полската делегация на Парижката мирната конференция. Лятото на същата година се завръща в Полша и е назначен за ръководител на отдел във външно министерство.